**PASKAIDROJUMA RAKSTS**

**Madonas novada pašvaldības**

**2021. gada 25. novembra saistošajiem noteikumiem Nr. 17**

**“Materiālās palīdzības pabalsti Madonas novadā”**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likumu no 2021. gada 1. jūlija ir izveidots jauns Madonas novads, apvienojot Madonas, Cesvaines, Ērgļu un Lubānas novadu. Likuma “Par pašvaldībām 43. panta trešajā daļā noteikts, ka dome var pieņemt saistošos noteikumus arī, lai nodrošinātu pašvaldības brīvprātīgo iniciatīvu izpildi. Visos novados bija saistošie noteikumi, kas nodrošināja pašvaldības brīvprātīgo iniciatīvu izpildi.  Administratīvo teritoriju un apdzīvoto vietu likuma Pārejas noteikumu 17. punktā noteikts, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi.  Madonas novada pašvaldība vēlas realizēt brīvprātīgās iniciatīvas un atbalstīt Madonas novada ģimenes, piešķirot pabalstu bērna piedzimšanas gadījumā; atbalstīt daudzbērnu ģimenes, kuru bērni ir obligātās pirmsskolas izglītības iestāžu un vispārizglītojošo skolu audzēkņi, piešķirot vienreiz gadā pabalstu bērna izglītībai; vēlas atbalstīt un izrādīt cieņu politiski represētajām personām, Černobiļas atomelektrostacijas avārijas seku likvidēšanas dalībniekiem, viņus atbalstot ar pabalstu, kas tiek izmaksāts vienu reizi gadā vienā no valsts svētku vai atceres dienām; vēlas atbalstīt iedzīvotājus nozīmīgās dzīves jubilejās: septiņdesmit piecu, astoņdesmit, astoņdesmit piecu, deviņdesmit, deviņdesmit piecu, simts un vairāk gadu vecumu, izmaksājot viņiem vienreizēju pabalstu nozīmīgajā dzīves jubilejā; piešķirt pabalstu veselības aprūpes pakalpojumu apmaksai Černobiļas atomelektrostacijas avārijas seku likvidēšanas dalībniekiem, 1991. gada barikāžu dalībniekiem, un personām, kuras slimo ar slimībām, kuru ārstēšanai nepieciešami lieli finansiālie resursi, kā atbalsta ar apbedīšanas pabalstu, ja mirušās personas deklarētā dzīvesvieta bija pašvaldības teritorija. |
| 1. Īss projekta satura izklāsts | Sasitošajos noteikumos noteikti pabalsti, kas tiek piešķirti kā pašvaldības brīvprātīgās iniciatīvas pabalsti. Saistošie noteikumi nosaka Madonas novada pašvaldības materiālās palīdzības pabalstu veidus un apmērus, pabalstu piešķiršanas un izmaksas kārtību un to personu loku, kuras ir tiesīgas saņemt šos pabalstus.  Materiālās palīdzības pabalsti tiek piešķirti, neizvērtējot materiālo situāciju. |
| 1. Informācija par plānoto projekta ietekmi uz pašvaldības budžetu | Prognozējams, ka saistošo noteikumu īstenošana palielinās pašvaldības izdevumus materiālās palīdzības pabalstiem, jo ar Madonas novadu apvienotajos novados nebija tik plašs brīvprātīgo iniciatīvu pabalstu klāsts un to apmērs.  Pabalsts jaundzimušajiem  230 x 300 *euro* = 69 000 *euro*  Pabalsts jubilejā  818 x 100 *euro* = 81 800 *euro*  Apbedīšanas pabalsts  100 x (250 *euro* + 50 *euro*) = 30 000 *euro*  Pabalsts svētkos represētajiem  280 x 50 *euro* = 14 000 *euro*  Pabalsts svētkos Černobiļas AES dalībniekiem  50 x 50 *euro* = 2500 *euro*  Pabalsts izglītībai  610 x 45 *euro* = 27 450 *euro*  Pabalsts veselības aprūpes pakalpojumu apmaksai  50 x 300 *euro* = 15 000 *euro*  50 x 50 *euro* = 2 500 *euro*  1 x 3000 *euro* = 3000 *euro*  **Kopā = 245 250 *euro*** |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi neietekmēs uzņēmējdarbības vidi pašvaldības teritorijā. |
| 1. Informācija par administratīvajām procedūrām | Saistošo noteikumu izpildi nodrošinās Madonas novada Sociālais dienests |
| 1. Informācija par konsultācijām ar privātpersonām | Nav notikušas |

Domes priekšsēdētājs A.Lungevičs